fi en en es en pt es fi fi fi en en en fi fi fi it fi sq it fi fi hbs_lat fi fi fi fi fi fi et fi fi fi fi en tr fi fi fi fi fi fi fi fi cs fi fi fi fi fi fi fi fi fi fi fi fi fi fi fi fi fi fi fi de en fi nl fi fi fi fy fi fi fy de fi en fi en fi fi en fi en fi fi fi fi fi fi fi fi fi fi fi it fi fi fi it it fi fi fi fi fi fi fi fi fi fi fi fi fi fi fi fi fi fi fi fi fi fi fi it it fi en en es en pt es fi de fi fi fi fi fi fi fi fi fi fi fi fi en fi fi en fi it fi sq it fi fi hbs_lat fi fi fi fi fi en fi ca fi fi fi fi
Kanteletähti Ida Elina palasi töihin, kun Elle-vauva oli kuusiviikkoinen | Hyvä Terveys
Perhe & lapset | Vanhemmuus
Päivi palasi töihin, kun Elle-vauva oli kuusi viikkoa: ”Äitiys teki minusta tehokkaan ajankäyttäjän”
Päivin tytär Elle täytti juuri vuoden. ”Lapsen saamisen jälkeen kaikki maailman lapset ovat alkaneet tuntua omilta”, Päivi sanoo.
Taiteilijanimellä Ida Elina esiintyvä Päivi Kujanen epäröi ensin tulla vanhemmaksi. Lopulta lapsen saaminen oli vapauttava kokemus. – En enää ollut elämäni keskipiste, oli jotakin tärkeämpää.
Ajattelin pitkään, etten halua lapsia. Mietin, että he olisivat este omille jutuilleni ja uralleni ja jäisin vuosikausiksi kotiin. Lasten saaminen pelotti ja ahdistikin.
Muutin kuitenkin mieleni. Ajattelin, että katuisin nelikymppisenä, jos olisin elänyt pelkästään itselleni.
Ellen syntymä oli vapauttava. Enää en ollut elämäni keskipiste, vaan oli jotakin tärkeämpää.
”Lapsen kanssa elämä on sata kertaa hauskempaa kuin aikaisemmin, ja jotenkin enemmän elämää.”
Olen muusikko ja aloin tehdä pikku hiljaa töitä, kun Elle oli kuusiviikkoinen. Aluksi hän kulki mukana keikoillani, ja minulla oli lastenhoitaja mukana.
Sisältö jatkuu mainoksen alla
Kolmen kuukauden iässä Elle päätti, ettei syö enää tissiruokaa, joten imetys loppui melkein seinään. Alkoi tuntua, että Ellen olisi mukavampi olla kotona isin tai lastenhoitajan kanssa konserttieni aikana. Minä olin poissa muutamia tunteja kerrallaan.
Pidemmille reissuille Elle tuli mukaan. Keikkojeni ansiosta Elle on käynyt jo kolmesti Kiinassa, kolmesti Jenkeissä ja vielä lomailemassa Englannissa. Minä puolestani olen järkeistänyt tekemisiäni niin, etten esimerkiksi tee 300:aa keikkaa vuodessa kuten vuonna 2016. Tälle vuodelle keikkoja tulee lähemmäs pari sataa.
Nyt olen päivisin Ellen kanssa ja treenaan hänen päiväuniensa aikana. Myöhemmin iltapäivällä lähden esiintymään. Pari tuntia Elle viettää lastenhoitajan kanssa, loppuillan isänsä seurassa.
Kuvio on ollut toimiva. Kun töitä on sopivasti, ehdin sekä olla Ellen kanssa että treenata koko ajan uutta ohjelmistoa. En ole oikeastaan koskaan ollut näin tehokas ajankäyttäjä kuin nyt! On uskomatonta, kuinka paljon ehdin tehdä päivässä entiseen elämääni verrattuna. Silloin lähinnä haahuilin useita tunteja päivästä. Myös suhtautuminen työhön on muuttunut: en ole enää niin takakireä kuin aikaisemmin. Silti esiinnyn mielestäni paremmin kuin koskaan ennen.
Ellen myötä olen tullut herkäksi. Lapsiin kohdistuvat vääryydet menevät ihon alle.
”Raskausaikana murehdin paljon sitä, miten paha tämä maailma on.”
Aiemmin saatoin lukea vaikkapa lapsiin kohdistuneista sotarikoksista epäuskon vallassa, sisäistämättä täysin lukemaani. Äitiys on kuitenkin avannut sydäntäni varsinkin lasten hädälle. Kaikki maailman lapset ovat alkaneet tuntua omilta, ja heidän kärsimyksensä järkyttää nyt perin juurin.
Siksi päätin tehdä kappaleen Saman taivaan alla -hyväntekeväisyyskampanjaan, jonka tuotot ohjataan Kongon sodassa kärsineiden lasten hyväksi. Kampanjan konsertti järjestetään Savoy-teatterissa Helsingissä äitienpäivänä.
Ajattelin aiemmin kyynisesti, että mitä nyt yksi suomalaistaiteilija muka voi tehdä. Sitten näin dokumentin Berliinin muurin murtumisesta ja tajusin, mitä joukkovoima voi saada aikaan. Jokainen voi osaltaan innostaa muita toimimaan, ja jos tarpeeksi suuri porukka innostuu samasta asiasta, kaikki on mahdollista.”
Valitsemasi evästeasetukset estävät tämän sisällön näyttämisen. Nähdäksesi sisällön sinun on hyväksyttävä Sanoman sisällönjakelukumppanien evästeet. Hyväksynnän jälkeen voimme näyttää sinulle sisältöä mm. YouTubesta, Facebookista, Twitteristä ja Instagramista.
Tämä Vauva- ja Meidän Perhe -lehden artikkeli on ilmestynyt alun perin Vauva.fi:ssä.
Päivi Kujanen, 32, on muusikko, joka esiintyy taiteilijanimellä Ida Elina.
Hän on soittanut kanteletta mm. Apulannan kiertueella ja konsertoi ympäri maailmaa.
Ensiapua kiukuttelevalle vatsalle - kokeile!
Yksi nerokas liike vahvistaa vatsalihaksia häkellyttävän nopeasti - eron huomaa jo muutamassa viikossa
Kylmä yksin ei tuo flunssaa vaan se miten elämme kylmien säiden tullen - 4 keinoa torpata flunssa
Lihasvoima alkaa huveta jo kolmekymppisenä - lyömättömän helppo liike vahvistaa tehokkaasti pakaroita ja reisiä
Ärsyttävä enterorokko tarttuu aikuisiinkin
Näin valmistat kiinankaalia, jolla pahinkin epäilijä leppyy
Sisältö jatkuu mainoksen alla
Lola Odusoga: ”Suojelen mieltäni, jotta voin paremmin”
Sinulle tilaaja – arvomme 1000 euron S-ryhmän lahjakortin
Kylmä yksin ei tuo flunssaa vaan se miten elämme kylmien säiden tullen - 4 keinoa torpata flunssa
Ensiapua kiukuttelevalle vatsalle - kokeile!
Yksi nerokas liike vahvistaa vatsalihaksia häkellyttävän nopeasti - eron huomaa jo muutamassa viikossa
Housut kastuvat aina vain helpommin – mistä apua virtsankarkailuun?
Lihasvoima alkaa huveta jo kolmekymppisenä - lyömättömän helppo liike vahvistaa tehokkaasti pakaroita ja reisiä
Kannattaako ihoa kuivaharjata, jos kädet ja jalat hilseilevät?
Kirjailija Outi Pakkanen: "Voimasana auttaa, kun suututtaa"
Go to the top
Lue Hyvä Terveys laitteella kuin laitteella missä ikinä tahdotkin.
© Sanoma Media Finland Oy
Main menu (Full structure)